**VIAC pre rodinu**

Grantový program pre všetkých, ktorým nie je ľahostajný osud rodín, ohrozených nepriaznivou životnou situáciou.

Druhá vlna pandémie COVID 19 zasiahla nás všetkých. Ťažké dni prežívajú mnohé rodiny, ktorých živitelia prišli o svoje príjmy zo zamestnania, z dôvodu jeho straty alebo choroby. Je pre nich náročné v takej situácii platiť účty, financovať chod domácnosti.

O svojich ťažkostiach možno nehovoria nahlas, ale ich život je spojený s námahou, trápením a starosťami. Napriek tomu žijú, snažia sa a veria, že môže byť lepšie.

Firma GARBIAR Stavebniny s.r.o a V.I.A.C. – Inštitút pre podporu a rozvoj mládeže spoločne vytvorili

**Grantový program, do ktorého sa môžete zapojiť aj vy!**

Cieľom nášho grantového programu je podporiť rodiny v nepriaznivých životných situáciách a pomáhať im vytvoriť bezpečný priestor, v ktorom môžu žiť.

Pre tých, ktorí chcú pomáhať, je to príležitosť, využiť tento grant na pomoc konkrétnej rodine.

Pozývame všetkých, ktorým záleží na iných, aby sa zapojili do grantového programu „VIAC pre rodinu“. Spoločne môžeme priniesť radosť tam, kde kvôli rôznym životným udalostiam pre ňu nezostalo ani kúsok miesta.

**Pre koho?**

Prostredníctvom grantového programu chceme spolu s vami zvýšiť kvalitu životných podmienok rodín, ktorých živitelia prišli z dôvodu pandémie COVID 19 o svoje príjmy zo zamestnania, z dôvodu jeho straty alebo choroby.

Pomôžme im spolu prekonať nepriaznivú životnú situáciu, ktorú spôsobila pandémia COVID 19.

O grant môžu požiadať samotné rodiny pre seba alebo iní (nie organizácie) pre konkrétnu rodinu, ktorá je v takejto situácii. Žiadať môžu iba osoby staršie ako 15 rokov (ak sú žiadatelia vo veku 15 – 18 rokov, zmluvu musí podpísať ich zákonný zástupca).

Ak vo svojom okolí poznáte takúto rodinu, napíšte nám jej príbeh a spolu môžeme prispieť k tomu, aby sa im žilo ľahšie...

**Na čo môžu byť použité poskytnuté peniaze?**

Príspevok môže byť použitý na zabezpečenie toho najnevyhnutejšieho pre fungovanie domácnosti :

-na materiál na nevyhnutné opravy, úpravy a rekonštrukcie v domácnosti (napr. farba na vymaľovanie bytu, dlažba na rekonštrukcia kúpeľne, úprava detskej izby, dokúpenie zariadenia na sfunkčnenie bývania a pod.)

-na zabezpečenie paliva na kúrenie

-na nákup potrebných spotrebičov do domácnosti (napr. práčka, chladnička, sporák, rúra na pečenie, kotol na kúrenie a pod.)

Maximálna výška podpory pre jednu rodinu je **300,- €** . Príspevok môžete žiadať iba pre rodiny z okresov **Dolný Kubín,** **Tvrdošín** a **Námestovo**.

Poskytnuté peniaze nesmú byť použité na splácanie dlhov, úverov a pôžičiek!

# **Kde a ako treba posielať žiadosti?**

Žiadať môžete iba vyplnením online žiadosti, ktorú nájdete:

<https://viac.typeform.com/to/fJ34Lz2H>

Uzávierka podávania žiadostí je **15. 03. 2021 do 24.00 hod.**

Chceme, aby príležitosť na pomoc dostalo čo najviac našich rodín. Z tohto dôvodu rodiny, ktoré dostali príspevok z grantu VIAC pre rodinu v roku 2018 alebo 2019,sado tohtoročnej výzvy zapojiť nemôžu.

Pri hodnotení budeme zohľadňovať, či je žiadosť opodstatnená, presvedčivá, realizovateľná a tiež osobnú angažovanosť, citlivosť a ľudský prístup samotného žiadateľa. Preto je dôležité pri vypisovaní žiadosti **dôkladne opísať situáciu, v ktorej sa rodina nachádza i opodstatnenosť nákladov potrebných na zlepšenie situácie v rodine**.

**Časový harmonogram:**

Program otvárame **10. 02. 2021**. Uzávierka prijímania žiadostí je **15. 03. 2021 o 24:00 hod.** Do tohto termínu musia byť žiadosti predložené v elektronickej podobe.

Všetky prijaté žiadosti posúdime a rozhodneme, ktoré z nich podporíme. Vybraní žiadatelia budú informovaní telefonicky alebo mailom.

Poskytnuté finančné prostriedky je potrebné vyčerpať najneskôr do **31. 08. 2021**.

**Ak máte akékoľvek otázky**, radi Vám na ne odpovedia na: sinaj@ozviac.sk, tel.: +421 949 254 742